NEDBRENT: Dombås kirke fikk store brannskader etter en påtenning 20. februar. Foto: Simen Rudiløkken / NTB scanpix

En person erkjenner straffskyld for kirkebrannen på Dombås

Politiet har pågrepet og siktet en person for kirkebrannen på Dombås og den forsøkte påtenningen av kirken i Sel. Vedkommende har erkjent straffskyld.

NTB

21. mars

Siktede og en annen person ble pågrepet på Dombås natt til lørdag, opplyser Innlandet politidistrikt i en pressemelding. Den andre personen ble sjekket ut av saken og løslatt samme dag.

De to mennene er i 20-årene og bor begge i Nord-Gudbrandsdal. Mannen som har erkjent straffskyld, ble i Hamar tingrett fremstilt for varetektsfengsling i fire uker lørdag.

– Det gjenstår fortsatt mye arbeid i etterforskningen, men slik politiet vurderer saken nå er det all grunn til å tro at siktede har gjort det han har erkjent, opplyser politiet.

les også Kirkebrannen på Dombås: – En tragedie for bygda vår

Brannen i Dombås kirke skjedde 20. februar. Sel kirke ble forsøkt påtent 19. mars.

– Jeg er lettet nå som politiet trolig har tatt det som er brannstifteren i Nord-Gudbrandsdal, sier biskop Solveig Fiske i Hamar bispedømme.

Biskopen retter en stor takk til alle som har stilt opp, særlig dem som har stilt som vakt rundt kirkene.

Publisert: 21.03.20 kl. 19:48

Les også

Mer om Sel Politiet Etterforskning Innlandet